जम्‍मू-कश्‍मीर: अनंतनाग में सुरक्षा बलों के साथ हुई मुठभेड़ में तीन आतंकवादी ढेर
Home Hindi जम्‍मू-कश्‍मीर: अनंतनाग में सुरक्षा बलों के साथ हुई मुठभेड़ में तीन आतंकवादी...
दक्षिण कश्मीर के अनंतनाग जिले में सुरक्षा बलों के साथ रात भर हुई एक मुठभेड़ में तीन आतंकवादी मारे गये।
सेना के एक अधिकारी ने आज बताया कि जिले में पहलगाम इलाके के अवूरा गांव में एक मुठभेड़ में आतंकवादी मारे गये।
गांव में आतंकवादियों की उपस्थिति के बारे में खुफिया सूचना मिलने पर सुरक्षा बलों ने कल इलाके में एक तलाशी अभियान शुरू किया।
भाषा की खबर के अनुसार, उन्होंने बताया कि जिस समय सुरक्षा बल तलाशी अभियान चला रहे थे उसी समय छिपे हुये आतंकवादियों ने उन पर गोलियां चलाईं। सुरक्षा बलों की जवाबी कार्रवाई के बाद मुठभेड़ शुरू हो गयी।
अधिकारी ने बताया कि कल देर शाम मुठभेड़ शुरू हुई जो रात तक चली। उन्होंने बताया कि यह मुठभेड़ आज तड़के फिर शुरू हुयी और गोलीबारी में तीन आतंकवादी मारे गये।
उन्होंने बताया कि मुठभेड़ स्थल से तीन एके-47 राइफल बरामद की गईं और अभियान समाप्त हो गया है।
Previous articlePlane makes emergency landing in Istanbul after fight breaks at 30,000 ft high
Next articleसीरियल रेपिस्ट का कबूलनामा 500 से ज्यादा बच्चियों को बनाया अपना शिकार, हर हफ्ते बच्चियों को ढूंढने आता था दिल्ली